Lav et referat af nedenstående tekst:

Tekst:
En af de to formodede gerningsmænd til et hjemmerøveri natten til torsdag i Hjørring er fredag formiddag blevet anholdt. Der er tale om en 36-årig mand som politiet kender i forvejen og som man allerede kort efter røveriet havde i kikkerten. En anden formodet gerningsmand, en 29-årig der også er fra Hjørring, leder politiet stadig efter. Ved hjemmerøveriet låste to maskerede gerningsmænd sig ind til en 32-årig kvinde i hendes bolig i Bispensgade i Hjørring. Her forlangte de penge og overfaldt kvinden med knytnæveslag. Røvernes eneste udbytte fra røveriet endte dog med at blive en mobiltelefon. Den 36-årige blev anholdt fredag formiddag på en adresse hvor politiet formodede at han kunne være. Han fremstilles fredag klokken 15 i grundlovsforhør i Retten i Hjørring.

Referat:
En 36-årig mand fra Hjørring skal fredag fremstilles i grundlovsforhør, sigtet for hjemmerøveri.